**ДОКЛАД ЗА ДЕЙНОСТТА НА ДГ „ЩАСТЛИВО ДЕТСТВО”**

**ГР. ТРЪСТЕНИК**

**ЗА УЧЕБНАТА 2022/2023 година**

***І. Основни приоритети в образователната стратегия на детската градина, реализирани през учебната 2022 /2023 година***

1. Реализиране на стратегическите цели за учебната 2022/2023 г.

1.1.Екипът на ДГ работи за социализацията и адаптацията на децата, подготовката и достигането на училищна готовност на подлежащите на задължително предучилищно образование деца, чрез реализиране на образователно съдържание в основни и допълнителни форми, дейности, инициативи и форуми по годишен план на институцията и РУО на МОН гр. Плевен.

Цялостната организация на дейностите в учебното време протече в присъствена среда при стриктно спазване безопасните мерки и правила за опазване здравето на децата в детската градина.

**Приоритети:**

1.2. В изпълнение на Националната стратегия за повишаване на грамотността, акцентирахме върху - **овладяването на книжовен български език, насърчаване на четенето** и благотворното му влияние върху интелектуалното, емоционално и творческо развитие на детето. Използвахме подходящи образователни технологии, методи и средства, с които е провокиран устойчив интереса към книгата и акта на четене. Осъществени са взаимодействия с партньорските организации-читалище, училище, кметство гр. Тръстеник и семейната общност. По плана на ДГ, практиките и инициативите в подкрепа на четенето и грамотността в националната седмица на четенето през 2022 г. и седмицата на детската книга през 2023 г. са реализирани екипно с всички групи и деца в тематични блокове, позволяващи съвместно споделяне и съпреживяваване, учене и игра, интерпретиране, драматизиране и творчески прояви на учатниците-деца и възрастни. Участието на семейството мотивираше децата и насърчаваше любознателност, желание за изява и работа в екип. Използвахме стимули в подкрепа на инициативите- тематични грамоти за децата, и благодарствени писма към възрастните участници. Споделяхме през „затворените групи“ с родителите ежедневните изяви и удовлетвореността на децата от съвместните дейности и личното им участие.

1.3. **Работата по вътрешно-проектни дейности**, реализирани по план-програмите на клубовете ”Съхрани българското”, „Природа и изкуство” ,“Ритъм и движение“ и творческо ателие „Майсторани- малчугани“, като иновативни елементи от Програмната система на ДГ проектираха образователната среда за децата, гарантираща надграждане на усвоени знания, умения и отношения за развиване и усъвършенстване на познавателните и творческите способности в областта на патриотичното, гражданското и интеркултурното образование, българските традиции, ценности, ритуали и обичаи. Укрепване на детското здраве, закаляване чрез спорт, игри и музикално-ритмични движения. Развиване на изобразителните и конструктивни способности, чрез работа с природни материали. Дейности в природна среда с акцент-разделно събиране на отпадъци, опазване на природата и екологосъобразно поведение. Изпълнението на образователните цели е в посока: 1.Приобщаване на децата към културата, бита и традициите на местната общност; 2. Възпитаване в трайни навици и отдаване почит, израз на национално съзнание; 3. Отбелязването на събития, честване празници, спазване на ритуали с национално и местно значение; 4.Овладяване на книжовен български език; 5. Преодоляване проявите на агресивно поведение у децата, чрез въздействието на спорта, и изкуството; 6. Грижа към природата и опазване на природните ресурси; 7.Насърчаване изявите на деца в различни области, чрез участията им във форуми, конкурси за детско творчество, инициативи, празници и събития с национално и местно значение.

В периода м.04.2023-м.05.2023 г. организираните и проведени форми за взаимодействие по Годишен плана на ДГ съобразихме и с Областните инициативи на РУО Плевен “Приказка без край“, Международния ден на книгата- 2 април, областна Панорама на предучилищното образование.

Световен ден на книгата-с гости четци-общественици, служители на културно-просветни индституции, родители и ученици; Организирахме и проведохме тематични дейности във връзка с битовите пролетни празници-традициите и обичаите.

Под мотото „Спорт за всички“ по плановете на ДГ“Щастливо детство“, ДГ“Здравец“ Долна Митрополия и РУО Плевен бяхме домакин на спортен празник с участието на деца от групи за задължително предучилищно образование 5-6 годишни, организиран и осъществен съвместно от екипите на детските градини. Състезателната и спортно развлекателна дейност създаде предпоставки за нови партньорства, професионално сътрудничество и споделяне на добри педагогически практики.

Проведохме традиционната образователна екскурзия с деца от четвърти групи в ОЦИДЗИ с.Байкал в модули „Астрономия“ и „Екология“-експериментирахме, наблюдавахме, обследвахме, работихме по двойки и в екип. Научихме още нещо за природата и нейните обитатели-птици и животни в родния край. Впечатлявахме се от непознати технологии и взаимодействахме с природата.

Участвахме в изложба “В света на детските мечти“ с рисунки; В конкурс-изложба за игрови материали и средства “Детска игрология“ с дидактичен продукт-албум и в ателие за споделяне дейности по вътрешно-образователен проект „Природа и изкуство“ в четвъртата Областна панорама на предучилищното образование –май 2023 г. детските рисунки са отличени с грамоти, а продуктът с трето място.

През учебното време са реализирани и благотворителни базари с активното участие на учители, служители на ДГ, родители и деца „Коледен“, „Мартенски“ от предприемачество; Проведен е благотворителен концерт по случай 45 годишнината на ДГ“Щастливо детство“

-Периода е свързан и с участията на деца в онлайн конкурс на национално ниво „Картичка за мама“ организиран от издателство „Просвета“. Участниците са отличени с грамоти.

От участие в практикуми по предприемачество и инициативност децата от четвърти групи и учителите са получили сертификати на ДАБ.

1.4. **Чрез итегриране на образователното съдържание от програма на ДАБ по предприемачество с образователни направления Околен свят, Изобразително изкуство и Конструиране и технологии**  формирахме елементарни познания за бизнеса, с 5- 6 годишните деца през месец 11.2022 г. в световната седмица по предприемачество. Проведен е педагогически практикум на тема “Глинотворилница“ с ментори ръководител на ателие по глина - местен художник-педагог и негови ученици- доброволци. Децата изпробваха различни техники и похвати в моделирането, художественото конструиране,

**1.5. Интегриране на децата от уязвими общности и маргинализирани групи** продължава да е сред основните приоритети в работата ни и през тази учебна година, за което екипа на детската градина използва необходимия ресурс и механизми за обхват и задържане на децата. Тенденцията за увеличаване броя на децата от етнически малцинства, посещаващи групите на ДГ е с траен характер, за което е необходимо прилагането на допълнителни ресурси за подобряване и усъвършенстване дейностите по социализация, адаптация и образование на обхванатите- контакт с партньорите по Механизма за обхват и задържане. ИСРМ “Безопасно училище“ проследяваме движението на задължително подлежащите на предучилищно образование деца. Отсъствията на част от тях са продължителни по редица причини, което възпрепятства усвояването на навици, знания и придобиване на компетентности. Същите водят до дефицити при усвояване на образователното съдържание по направления. Този проблем е основателен повод планирането и провеждането на допълнителни основни форми на взаимодействие по Български език във всички възрастови групи. част . Прилаганите адекватни мерки за повишаване мотивацията им за участие в образователния процес и осъзнаване ползите от редовно посещение гарантират не само социализацията и подготовката на децата за четене и писане в училище, а задържането и предотвратяване на отпадане от образователната система. В тяхна подкрепа сме се стремяли към постигане синхрон във взаимоотношенията със семействата, предоставяйки възможност за участие, споделяне и насърчаване децата в дейности по обща подкрепа за личностно развитие.

1.6. **За установяване и ранна диагностика на обучителни затруднения на 3 годишните деца** в началото на учебната година е проведен скрининг тест за ранно оценяване на потребностите на децата и дефицитите на обучителни затруднения”. Тестуването е извършено от квалифициран учител, при спазени условия и изисквания за провеждането му. Резултатите от изследването не показва дефицити при овладяване на образователното съдържание от изследваните деца .

2. **Реализиране на Програмната система и анализ на постигнатите резултати.**

Програмната система на ДГ“Щастливо детство“ определи стила на работата, методиката и образователните политики в организацията на образователния и възпитателен процес. Същата е актуализирана за учебната година и предложи възможности за надграждане и развитие на детските компетнции, усвояване на знания и прилагането им в игрово-практически ситуации, чрез основните и допълнителни форми. Образователният процес е подпомогнат с познавателните книжки на програмни системи „Златното ключе“, като дидактически средства, способстващи формиране и развитие на детската личност.

-Формирани са базисни умения и компетенции-двигателни, речеви, познавателни, социални и игрови, изобразителни, конструктивни и музикални;

- Гарантирано е усвояването на образователното съдържание и изграждане на система от представи, умения и отношения;

- Осъществена е подготовката на 6-7 годишните деца за училище;

-Постигната е удовлетвореност по отноение очаквания, желания и нужди за включване и активно участие в света на връстниците и възрастните; към системно обучение и възпитание, съобразно възрастовата сензитивност; образователните потребности на обществото; индивидуалния потенциал на детето; интегрирането и равнопоставеността на децата от етническите малцинства; Общата подкрепа за личностно развитие.

-Програмната система даде възможност на всеки учител да реализира собствени идеи с оглед специфичните особености на детския колектив в групата, отчитайки уникалността на детето, неговата индивидуалност и неповторимост.

***ІІ. Резултати от извършените дейности за реализиране на целите и приоритетите по следните направления – проблеми и постижения:***

1. 1. Обхват на децата, подлежащи на задължително предучилищно образование. Прилагане на механизма за обхват и задържане на децата, подлежащи на задължително предучилищно образование. Обхват на децата, подлежащи на задължителна предучилищна подготовка.

Обхвата на 5-6 годишните деца и задържането им в група за задължително предучилищно образование също е проблем с траен характер, за който екипа на детската градина полага необходимите усилия и търси решения за преодоляването му. По данни на ГРАО в началото на учебната 2021-2022 г. на територията на гр.Тръстеник подлежащите на задължителна предучилищна подготовка 6 годишни деца са 25 , от тях с подадени заявления за прием -25 и 1 дете от с. Ореховица- общо 26. Отпаднали по неуважителни причини 1 дете, поради липса на ваксини. Заминало за чужбина 1, което се е върнао в края на учебната година и едно от децата се е обучавало в самостоятелна организация, поради здравословни проблеми и липса на ваксини. Записаните на 5 години 24, от тях 24 живеещи на територията на гр. Тръстеник. Преместени и отписвани по желание на родителите -няма; Отпаднали по социални и др. причини- 1; Завърнали се от др. места – няма.

Въз основа на влючените педагогичеси специалисти от детската градина в екипа по Механизма за обхват и задържане на децата в групи за задължително предучилищно образование са приложени следните мерки на ниво ДГ:

-осигурена подходяща образователна среда;

-възможност за допълнителни дейности без финансиране от родителите ;

-Включване на децата в проект АПСПО за допълнително обучение по Български език;

-Домашни посещения по адрес на местоживеене, за което са съставяни протоколи;

-Проведени родителски срещи в групите на ДГ;

-Срещи и разговори с родителите на децата с отсъствия и непосещаващи подготвителна ДГ с директора на детската градина, за които също са съставени протоколи;

-Уведомяване на родителите при неизвинени отсъствия на детето;

-Уведомяване кмета на гр.Тръстеник и изготвено предложение от директора на ДГ за съдействие;

-Индивидуални срещи с родителите на застрашените от отпадане деца с членове на екипа от общинска адмитистрация -председател на МКБППМН Долна Митрополия, ДСП-отдел“Закрила на детето“ -Участие на служител от ПУ на МВР в Тръстеник при посещенията на адреси;

-Предложения до кмета на общината за санкциониране на родителите, неосигуряващи посещение на детето в подготвителна група;

Предвид етническата принадлежност и омаловажаването от страна на родителите подготовката на децата за училище, отсъствията по неуважителни причини са проблем с траен характер, затрудняващ работата с децата и адаптацията им в детската градина. Освен нежелание и незаинтересованост от страна на родителите, проблемите, които се идентифицират са:

-отглеждането на децата от близки и роднини, тъй като родителят /родителите са в чужбина;

. нисък социален статус на по-голяма част от семействата;

- липса на ваксини за възрастта на децата;

Трудностите, с които се сблъскваме при прилагането на механизма по задържането на децата се изразяват в невъзможността да се въздейства върху семействата. Считаната до скоро като работеща мярка лишаване от детски надбавки се оказа неработеща в конкретните случаи. Независимо, че неподсигуряват редовното присъствие на детето, родителите полагат грижи и децата се отглеждат в семейна среда; Родителите приемат санкциите като нещо рутинно.

Междуинституционалното партньорство е осъществено с членовете на екипа, определен със заповед на началника на РУО гр.Плевен и се изразява в общи посещения, обходи и издирване на деца по данни на ГРАО, изготвяне и представяне на протоколи от посещенията;

-Изготвяне на уведомителни писма и предупреждения за санкциониране на родителите;

*2.*-**Анализ и кариерно развитие на педагогическите кадри – участие в квалификационни курсове, повишаване на образованието, придобиване на специалност и квалификация, проблеми в развитието на кадрите.**

За учебната 2021-2022г. всички педагогически специалисти са преминали квалификации на ниво детска градина по План за квалификационната дейност-вътрешни квалификации ; с външни обучители-участвали към момента са 10 учители и директорът, С РУО в работна среща по модел „Утринна приказка“ 2 учители и директорът; В областен форум методическа подкрепа по чл. 20 ал. 2 т4 от ПУФ РУО, чрез споделяне на добри практики при използването на електронни продукти при организирането на педагогическото взаимодействие при условията на чл. 18 а от Наредба 05 /03.06.2016 г. за ПО при извънредни обстоятелства. Взаимодействие от разстояние в електронна среда , чрез използване на средствата на ИКТ с доклад и презентация от старши учител и директора на ДГ на тема „Дигитални ресурси в образователния процес и взаимодействие от разстояние в електронна среда“.

В обучителен курс на тема „Практически техники за ефективна работа в мултикултурна среда “ и „Иновативни методи на обучение и позитивна култура на групата. Възпитанието в образованието. Практически техники за работа в група. Интегрирано обучение в развитие на компетентности на 21 век. Формиране на умения на нагласи и функционална грамотност“ с присъждане на квалификационни кредити са участвали 10 учители и директорът.

**2.2. *Организация на квалификационната дейност в детската градина:***

- Идентифицирани потребности от квалификация – да се посочат проблемите и дефицитите в работата и потребностите от теми за квалификация – как са установени и реализирани през учебната 2021/2022 г. насочени към:

В края на миналата учебна година идентифицирахме потребности от квалификация по теми, касаещи приобщаващото образование-общата и допълнителна подкрепа, прилагане на Компетентностния подход в образованието, използване на ИКТ в образователния процес, формирането на умения и нагласи за функционална грамотност. Повече от всякога се нуждаем от подобряване работата с родителите в условията на мултикултурна среда. Предотвратяване агресивни прояви у децата, ; позитивната група и взаимоотношения Същите залегнаха в плана за квалификационната дейност през настоящата учебна година и са реализирани в детската градина. Работата за позитивната култура и взаимодействие с децата в групите.

В плана за квалификационната дейност през 2022-2023 г. ще акцентираме върху теми свързани със сътрудничеството между учители, родители и деца в мултикултурна среда; STEAM образование в ДГ; др. по външни оферти и Проект за КПРПС –Дейност 1.

Не се идентифицират проблеми по отношение организацията, провеждането и финансирането на квалификациите с учителите.

3. Планиран и реализиран прием на деца, подлежащи на задължително предучилищно образование за учебната 2021/2022 г. и планиран прием за учебната 2022/2023 година /приложение таблици-2 броя/

През учебната година 5-6 годишните деца се обучават в четвърта с подгрупа 5 г., трета с подгрупа 4 годишни в основна сграда и една разновъзрастова 5-6 г. в база на ДГ. За учебната 2022-2023 г.6 годишните деца на територията на Тръстеник ще бъдат обхванати както следва- 11 в основна сграда и 10 в база на ДГ, - общо 21 деца на възраст 6-7 години. Към момента с подадени заявления са 21 деца на възраст 6 годишни и 33 от общо 40 деца на възраст 5 г. 13 в база на ДГ и 27 в осовна сграда. Същите ще бъдат разпределени както следва: Основна сграда

Разновъзрастова 6г с подгрупа 5 г. -25 деца

Разновъзрастова 6 г. с подгрупа 5 г. в база на ДГ-23

Разновъзрастова 5 г. с подгрупа 4 годишни -25 в основна сграда .

От подалите заявления 10 от 5-6 годишни деца шест не са посещавали до момента ДГ.

**Интегриране и приобщаване на децата в социален риск и децата със СОП *– описват се броя на децата със СОП в детската градина, дейностите, мерките, проблемите.***Към момента няма регистрирани случаи на деца в риск. За отпадналите от четвърта и трета г група деца са приложени необходимите мерки по Механизма и процедури по задържане на децата в детската градина. С реинтегрираните деца са провеждани индивидуални занимания, в рамките на посещение в ДГ за преодоляване дефицитите в овладяването на учебното съдържание по образователни направления, включване в допълнителните форми и вътрешно проектни дейности .

В детската градина за настоящата учебна година не се обучават деца със СОП. Със заповед на директора е определен и екипа за подкрепа.

***Реализирани дейности за обща и допълнителна подкрепа за личностно развитие.***

1. **Извънкласните и извънучилищни дейности - координиране и контролиране на дейностите в Националния календар за извънучилищни дейности на МОН**-През настоящата година няма участия на деца от ДГ по дейностите определени в Националния календар за извънучилищни дейности на МОН. Участията са в Местен обичай ”Кьорава кобила”-м.01.2022 г. участие на 20 деца от клуб ”Съхрани българското”- 6 г. и 5 годишни, 3 учители.;Участия в общински онлайн конкурси „Коледа през моите очи“, „Спорт срещу агресия“. Децата са отличени с грамоти и предметни награди.
2. От **участията в национални и областни форуми**- участията са отличени със диплом.

Участие на 30 деца и 3 учители в педагогически практикум по предприемачество –м.11.2021 г. - сертификата от ДАБ.

създадена е затворена група в соц. мрежа FB, като възможност за споделяне, обмяна идеи и информация между самите участници- семейства на децата и учители в ДГ.;

**Дейности за популяризирането на възможностите за учене през целия живот на ниво детска градина** .

В рамките на пандемия – извънредно положение и изв. епидемична обстановка – продължихме да си сътрудничим със семействата – станахме по- креативни и търсехме възможностите на ИКТ да поддържаме контакт и подкрепяме децата и техните семейства, Всеки екип на група продължи следването на собствен модел за поднасяне на съдържанието, придържайки се към общият за ДГ, стараейки се да бъде забавно, образвателно и интегративно поднесен, да е достъпен за родителите, интересен за децата. Включването на родителите имаше пожелателен характер. За нас беше важно да взаимодействаме да обобщаваме и споделяме нашите постижения и изяви на децата, макар от разстояние но с мисълта и чувството на учители изпълняващи своята мисия, преминаващи през поредното предизвикателство. До обявяване на мерките за извънредно положение екипите на групите определиха формата и методите за организиране на дейностите, според потребностите на децата и предвидените в план-програмите на отделните клубове мероприятия, изпълняване на фолклорни битови ритуали, традиции и обичаи;

-Организирана и проведена е образователна екскурзия с децата от групи за задължително предучилищно образование до ОЦИДЗИ , независимо , че тя е традиционна за нашата детска градина , всеки път децата са различни, ръководството но центъра всеки път предлага нови интерактивни занимания; опити и експерименти, създаващи предпоставки за учене, чрез действие, изпробване нови техники за овладяване на образователното съдържание от децата.

-Със съдействието на родителите са реализирани доброволчески инициативи за подготовка на коледен базар; участие в практикум по предприемачество, подготовка и участие в битови и традиционни ритуали, празници на групата.

1. **Реализирани съвместни дейности с родителите**

Дейностите са съобразени със спецификата на детската градина, целите и задачите на Стратегията за развитието и в периода 2020-2024 г. и плана за взаимодействие със семейството за учебната 2021-2022 г., като са използвани традиционни и нетрадиционни форми за взаимодействие. Всички реализирани до момента дейности са резултат от: 1.Проявената отговорност и компетентност на педагогическата колегия; 2. Готовността на семействата и желанието им за сътрудничество; 3.Осъзнатост от ползата и редовно посещение на децата в детската градина; 4.Включването им в допълнителни форми и дейности; 5.Информираност и пряко участие в мероприятия на групата и детската градина:

-Индивидуални и групови срещи по плана за дейността на детската градина;

-Посещение по домовете при обхвата на децата в задължителна подготвителна група;

-практикум;

- групови празници;

-тематични изложби;

-състезания;

-доброволчески участия в конкретни групи за интериора в занималнята;

Индивидуални консултации;

1. **Реализирани допълнителни педагогически услуги в детската градина през учебната 2021/2022 г.-**

**През учебната година не са се организирали допълнителни форми с външни ръководители.**

* **7.1. От учители в детската градина,** като допълнителни форми на педагогическо взаимодействие

Утвърдените допълнителни форми от учители в детската градина за учебната 2021-2022 г. са клуб ”Съхрани българското”, клуб ”Ритъм и движение“ и „Приказкотерапия“,творчески ателиета „Майсторани-малчугани“ и “Сръчни ръчички“. Допълнителните форми се организират с деца в подготвителни групи и разновъзрастова в база на ДГ по разработени план-програми от учителите в тематични раздели. С допълнителните занимания се надграждат знания и компетенции на децата в областта на гражданското образование, овладяване на книжовен български език и насърчаване на четенето, музикално певческото и театрално изкуство. Към дейността на клубовете са привлечени доброволци и сътрудници от конкретна сфера-културата и изкуството. Изградени са трайни и работещи партньорства с институции, клубове и съмишленици за тяхното функциониране. Дейностите и изявите на децата се популяризират в подходящи форми пред обществеността и в затворени групи в социална мрежа ФБ.

1. **Участие на детската градина в реализирането на проекти по Оперативни програми, по Национални програми на МОН, участие в проекти на други правителствени и неправителствени организации.**

През учебната година в ДГ”Щастливо детство” няма реализирани проекти по национални програми. Сформирани са 5 групи за допълнително обучение по Български език за деца от уязвими групи по ОП „Наука и образование за интелигентен растеж“ проект „Активно приобщаване в системата на пред училищното образование“. В обучения са участвали двама помошник възпитатели и 1 родител на тема“методика за работа на непедагогическия персонал с родители от уязвими групи и родители на деца със СОП при реализиране на взаимодействието „детска градина-семейство“. Предстои участие на двама учители в обучение

. ***ІІІ. АНАЛИЗ НА КОНТРОЛНАТА ДЕЙНОСТ НА ДИРЕКТОРА***

1. **Планирани и реализирани цялостни, тематични и текущи проверки.**

По плана за контролната дейност е осъществени една цялостна, текущи проверки , други с административен характер. и 9 тематични

Силни страни в работата:

-Добра предварителна подготовка за провеждане на основните и допълнителни форми за взаимодействие

-Осигуреност с нагледни и оперативни материали дидактически средства и пособия за планираните дейности;

-Прилагане на индивидуални и диференцирани подходи в работата с децата в разновъзрастови групи

-Толерантно и позитивно общуване с децата;

-Постигане на образователното съдържание по посока на очакваните резултати;

-Системност и последователност в планирането и реализирането на учебното съдържание;

-Интегриране на образователното съдържание по образователни направления;

-Екипност в работата;-Организация на предметно-пространствената дидактична и образователна среда;-Съчетаване на традиционни и интерактивни методи и средства за организиране на образователния процес;-Използване на ИКТ в образователния процес;-Интегриране на децата от етническите малцинства;

-Редуване на динамични и статични елементи ; -Създадени условия за партньорство с родителите и други институции;

Аспекти, които се нуждаят от подобряване:

-Осигуряване възможности и условия децата да проявяват повече самостоятелност, организираност, инициативност при организация на дейностите в основните и допълнителни форми.

-Да се съблюдава времетраенето при провеждане на дейностите и спазване организацията на дневния режим;

-Да се прилагат подходящи техники и похвати, при овладяване динамиката в хода на организацията и провеждането на основните форми ;

-Организацията и провеждането на основните и допълнителни форми по физическа култура изисква системност в провеждането им и осигуряване възможности за провеждане на открито при подходящи метеорологични условия, с което учителите трябва да се съобразяват;

-Препоръчително е при организирането на подвижните , спортно подготвителните и състезателни игри правилата да се усложняват като се предлагат варианти при следващи изпълнения, съобразно потребностите на децата от движение.

- При изготвяне на годишните тематични разпределения и използване на примерните разпределения от авторските издателства за познавателни книжки, е необходимо учителите да проявяват повече творчество при планиране на темите и образователните задачи, съгласно спецификата и особеностите на децата в конкретната група.

-В предварителната подготовка за дейностите е необходимо да се използват максимално наличните нагледни и оперативни материали, дидактически средства и пособия, дигитални устройства и възможностите за достъп на информация от интернет пространството от всички учители;

-При водене на задължителната документация от учителите-дневник на група се допускат нарушения, съгласно определените в документа изисквания зя попълване данните, реквизитите и отразяване на , корекциите.

-Да се работи активно върху изграждане на културно хигиенните навици и формирането на елементарни трудови умения у децата при хранене, сервиране, отсервиране, самообслужване в различните режимни моменти.

-Целенасочено и системно да се работи върху развиване на речевия етикет в общуването с връстници и възрастни.

Изготвил:

Галя Почева –директор на ДГ „Щастливо детство“

-